Kammanassie-brand voortdurend gemonitorDie brand in die Kammanassie-berge is nou grotendeels in bedwang (21 Januarie 2022) (Foto: Verskaf) ŉ Weghol-veldbrand in die Kammanassie-berge in die George-omgewing wat Woensdag uitgebreek en Saterdag weer opgevlam het, word voortdurend gemonitor. Die brand is steeds onder beheer en die brandlyn strek van die weste na die ooste. ŉ Sterk noordwestewind het Saterdagaand begin bedaar en van die weste na die ooste begin waai – en nie in die rigting van infrastruktuur nie, aldus die Tuinroete-distriksmunisipaliteit. Brandbestryders en ŉ paar watertenk-eenhede is Sondag steeds op die toneel. Warm en winderige toestande word vir vandag voorspel en bemanningslede sal die beskerming van lewens en infrastruktuur as prioriteit beskou. Tot dusver is geen lewensverlies of skade aan infrastruktuur aangemeld nie.